Document ID: 32011R0631

PADOMES REGULA (ES) Nr. 631/2011
(2011. gada 21. jūnijs),
ar kuru groza Regulu (EK) Nr. 1255/96, kas uz laiku atliek kopīgā muitas tarifa autonomos nodokļus dažiem rūpniecības ražojumiem, lauksaimniecības un zvejniecības produktiem
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Savienības interesēs ir pilnībā atlikt kopīgā muitas tarifa autonomos nodokļus noteiktam skaitam jauno produktu, kuri pašreiz nav uzskaitīti Padomes Regulas (EK) Nr. 1255/96 (1) pielikumā.
(2)
Četri produkti ar KN un Taric kodiem 2933399970, 2933399980, 8507803040 un 8507803050, kas pašreiz uzskaitīti Regulas (EK) Nr. 1255/96 pielikumā, būtu jāsvītro, jo saglabāt šo produktu kopīgā muitas tarifa autonomo nodokļu atlikšanu vairs nav Savienības interesēs.
(3)
Lai ņemtu vērā produktu tehnisko attīstību un ekonomikas tendences tirgū, Regulas (EK) Nr. 1255/96 pielikumā ir jāizdara izmaiņas 15 tādu produktu aprakstos, kuriem atlikti nodokļi. Šie nodokļu atlikšanas gadījumi no šā pielikuma saraksta būtu jāsvītro un jāiekļauj kā jauni atlikšanas gadījumi ar jauniem aprakstiem. Turklāt būtu jāmaina Taric kodi 12 produktiem.
(4)
Tie atlikšanas gadījumi, kuriem nepieciešamas šādas tehniskas izmaiņas, būtu jāsvītro no Regulas (EK) Nr. 1255/96 pielikumā ietvertā atlikto nodokļu saraksta un jāiekļauj sarakstā ar jauniem produktu aprakstiem vai jauniem Taric kodiem.
(5)
Skaidrības labad grozītie ieraksti būtu jāatzīmē ar zvaigznīti iekļauto un svītroto nodokļu atlikšanas gadījumu sarakstos, kas ietverti šīs regulas I un II pielikumā.
(6)
Pieredze rāda, ka ir jānosaka beigu termiņš Regulas (EK) Nr. 1255/96 pielikumā ietvertajiem nodokļu atlikšanas gadījumiem, lai nodrošinātu, ka tiek ņemtas vērā tehnoloģiskās un ekonomikas izmaiņas. Tas nedrīkstētu izslēgt atsevišķu pasākumu priekšlaicīgu izbeigšanu vai turpināšanu pēc beigu termiņa, ja tam ir ekonomisks pamatojums un ja ir ievēroti Komisijas 1998. gada Paziņojumā par autonomo tarifu atlikšanu un kvotām (2) izklāstītie principi.
(7)
Tāpēc attiecīgi būtu jāgroza Regula (EK) Nr. 1255/96.
(8)
Ņemot vērā to, ka šajā regulā paredzētajai nodokļu atlikšanai ir jāstājas spēkā 2011. gada 1. jūlijā, šī regula būtu jāpiemēro no minētās dienas, un tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Ar šo Regulas (EK) Nr. 1255/96 pielikumu groza šādi:
1)
iekļauj šīs regulas I pielikumā uzskaitītos produktus;
2)
svītro produktus, kuru KN un Taric kodi ir uzskaitīti šīs regulas II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2011. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2011. gada 21. jūnijā

Labels: 3
1
6